Document ID: 32005D0614

SKLEP SVETA
z dne 18. julija 2005
o pristopu Evropske skupnosti k Pravilniku št. 94 Gospodarske komisije Združenih narodov za Evropo o določbah glede homologacije vozil v zvezi z zaščito potnikov pri čelnih trkih in k Pravilniku št. 95 Gospodarske komisije Združenih narodov za Evropo o določbah glede homologacije vozil v zvezi z zaščito potnikov pri bočnih trkih
(Besedilo velja za EGP)
(2005/614/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) (1), in zlasti členov 3(3) in 4(2) Sporazuma,
ob upoštevanju predloga Komisije,
ob upoštevanju privolitve Evropskega parlamenta (2),
ob upoštevanju naslednjega:
(1)
Enotni tehnični predpisi iz Pravilnika št. 94 in Pravilnika št. 95 Gospodarske komisije Združenih narodov za Evropo o določbah glede homologacije vozil v zvezi z zaščito potnikov pri čelnih in bočnih trkih so namenjeni odstranitvi tehničnih ovir v trgovini z motornimi vozili med pogodbenicami in zagotavljanju visoke ravni varnosti potnikov v vozilih.
(2)
Pravilnik št. 94 in Pravilnik št. 95 nista bila navedena v Prilogi II k Sklepu 97/836/ES, saj v času pristopa Skupnosti k Revidiranemu sporazumu iz leta 1958 nista ustrezala tehničnim predpisom in specifikacijam ES.
(3)
Ob upoštevanju naknadnih sprememb Pravilnika št. 94 (3) in Pravilnika št. 95 (4) je treba ta dva pravilnika sedaj vključiti v sistem Skupnosti za homologacijo motornih vozil -
SKLENIL:
Člen 1
1. Skupnost uporablja Pravilnik št. 94 Gospodarske komisije Združenih narodov za Evropo o določbah glede homologacije vozil v zvezi z zaščito potnikov pri čelnih trkih.
2. Skupnost uporablja Pravilnik št. 95 Gospodarske komisije Združenih narodov za Evropo o določbah glede homologacije vozil v zvezi z zaščito potnikov pri bočnih trkih.
3. Besedili Pravilnikov sta priloženi temu sklepu.
Člen 2
Pravilnik št. 94 Gospodarske komisije Združenih narodov za Evropo o določbah glede homologacije vozil v zvezi z zaščito potnikov pri čelnih trkih in Pravilnik št. 95 Gospodarske komisije Združenih narodov za Evropo o določbah glede homologacije vozil v zvezi z zaščito potnikov pri bočnih trkih se vključita v sistem Skupnosti za homologacijo motornih vozil.
Člen 3
Komisija o tem sklepu uradno obvesti generalnega sekretarja Združenih narodov.
V Bruslju, 18. julija 2005

Labels: 7
13
15
8